Predkladacia správa

	Cieľom predkladanej informácie je informovať vládu SR o plnení úloh vyplývajúcich z Akčného plánu SR pre túto oblasť, ktoré plnila Národná riadiaca komisia na úrovni pracovných skupín.
Predmetom materiálu je plnenie vybraných úloh projektu s prioritou na legislatívnu oblasť a na oblasť účelu prijatého grantu Slovenskou republikou na podporu reformy účtovníctva a auditu. Svetová banka poskytla na základe zmluvy grant na podporu reformy v tejto oblasti. Predmetný grant je zameraný na budovanie inštitucionálnej kapacity pre implementáciu legislatívy, pre posilnenie účtovnej a audítorskej profesie.  V rámci grantu výrazná pomoc je spojená s kvalitou akademického a profesionálneho vzdelania, ktoré sa bude uskutočňovať pod gesciou kanadskej univerzity Mc Gill University z Montrealu. Súčasťou materiálu je vymedzenie základných zámerov harmonizácie účtovníctva v Slovenskej republike a úlohy, ktoré vyplývajú pre Ministerstvo financií SR a Národnú riadiacu komisiu SR.